FI Euroopan unionin virallinen lehti C 46/31

Ilmoitus geotermisten varojen etsimistä koskevasta lupahakemuksesta

(2006/C 46/07)

Geotermica s.r.l. -yritys, jonka päätoimipaikan osoite on Viale della Rinascita 6, S. Cataldo (CL) (veronumero 02349731204), on 22. kesäkuuta 2005 hakenut 3. heinäkuuta 2000 annetun, direktiivin 94/22/EY saattamista osaksi kansallista lainsäädäntöä ja täytäntöönpanoa koskevan Sisilian hallintoalueen lain (L.R.S.) nro 14 nojalla teollisuusvirastolta, joka on toimivaltainen viranomainen myöntämään etsimislupia Sisilian hallintoalueella ja jonka toimipaikan osoite on via Ugo La Malfa 87/89, I-90146 Palermo, lupaa etsiä geotermisiä varoja Piana di Serragliossa ja sen viereisillä alueilla, jotka sijaitsevat Trapanin provinssiin kuuluvan Pantellerian saaren eteläosassa, 6 495 126 neliömetrin alueella.

Hakemuksessa mainittu alue rajoittuu seuraavia kulmapisteitä A, B, C, D ja E yhdistäviin suoriin:

A) Casa Valenzan koilliskulma — 75 metriä rantatien yläpuolella, 116 metriä merenpinnan yläpuolella;

B) Casa Bonomon itäkulma C. da Kahassasta etelään, 165 metriä merenpinnan yläpuolella;

C) Nimeämättömän Dammuso-tyyppisen talon eteläkulma 516 metrin korkeudessa ja 780 metriä luoteeseen Casa Pinedosta;

D) Casa Rizzon länsikulma sisäisen kiertotien eteläpuolella 250 metriä merenpinnan yläpuolella;

E) Casa Valenzan luoteiskulma — 370 metriä Cuddie Patitesta itään, 370 metriä merenpinnan yläpuolella.

Maantieteelliset koordinaatit

Kulmapiste Pohjoista leveyttä Itäistä pituutta (M. Mario) A 36° 45′ 08,43″ 11° 58′ 58,34″ B 36° 45′ 53,84″ 11° 59′ 00,83″ C 36° 46′ 33,57″ 12° 00′ 29,12″ D 36° 46′ 18,97″ 12° 01′ 25,59″ E 36° 45′ 36,00″ 12° 01′ 41,25″

Samaa aluetta koskevia lupahakemuksia voidaan jättää 90 päivän ajan siitä, kun tämä ilmoitus julkaistaan Euroopan unionin virallisessa lehdessä. Tämän jälkeen saatuja hakemuksia ei oteta huomioon. Luvasta päätetään kuuden kuukauden kuluessa lupahakemusten viimeisestä jättöpäivästä. Direktiivin 94/22/EY 5 artiklan 1 kohtaan viitaten ilmoitetaan lisäksi, että etsintään, hyödyntämiseen ja tuotantoon tarkoitettujen lupien ensisijaiset myöntämisperusteet on julkaistu 19. joulukuuta 1998 Euroopan yhteisöjen virallisessa lehdessä C 396, jolloin viitataan direktiivin 94/22/EY saattamisesta osaksi kansallista lainsäädäntöä 25. marraskuuta 1996 annettuun tasavallan presidentin asetukseen nro 625 (julkaistu 14. joulukuuta 1996 Italian tasavallan virallisessa lehdessä Gazzeta ufficiale della Repubblica Italiana nro 293). Tarkemmat myöntämisperusteet määritetään edellä mainitussa 3. heinäkuuta 2000 annetussa Sisilian hallintoalueen laissa (L.R.S.) nro 14 (julkaistu 7. heinäkuuta 2000 Sisilian hallintoalueen virallisessa lehdessä Gazzetta Ufficiale della Regione Siciliana nro 32).

Toiminnan harjoittamista ja päättämistä koskevat ehdot ja vaatimukset vahvistetaan edellä mainitussa 3. heinäkuuta 2000 annetussa Sisilian hallintoalueen laissa (L.R.S.) nro 14 ja teollisuusviraston 30. lokakuuta 2003 antaman asetuksen nro 91 ja 20. lokakuuta 2004 antaman asetuksen nro 88 yhteydessä vahvistetuissa vakiosäännöissä (Disciplinare Tipo), jotka on julkaistu Sisilian hallintoalueen virallisessa lehdessä Gazzetta Ufficiale della Regione Siciliana nro 49, osa I (14.11.2003) ja nro 46, osa I (5.11.2004).

Hakemukseen liittyvät asiakirjat ovat nähtävänä kaivosalan aluehallintoon kuuluvassa hiilivedyistä ja geotermiikasta vastaavassa toimistossa (Via C. Camilliani 87, I-90145 Palermo).